கேள்வி: சிலம்பாட்டம் (திரைப்படம்) - கதை பற்றி விளக்கவும்.
பதில்: விச்சு (சிலம்பரசன்) தனது தாத்தாவின் (தாய்வழி) வளர்ப்பில் சாதுவான பூசாரியாக வளர்கிறார். தாத்தாவுடன் கோவிலில் அமைதியாக பணிபுரிகிறார். விச்சுவுக்கு ஒரே ஆறுதல் அவரது காதலி ஜானுவின் (சனா கான் (நடிகை)) அன்பு. விச்சுவின் ஒரே நண்பன் சாமா (சந்தானம் (நடிகர்)). ஒரு நாள், ஒரு பெரிய ரவுடிகும்பல் அப்பாவி நபர் ஒருவரை அடிப்பதை பார்க்கிறார். உடனே சென்று அவரை காப்பாற்றுகிறார். நன்றி சொல்லும் அவர் விச்சுவின் முகத்தை உற்றுப் பார்த்து திகைத்துப் போய், கொலை வழக்கில் சிறையில் இருக்கும் முத்துவேலை (பிரபு (நடிகர்)) சந்தித்து என்ன நடந்தது என்பதை விவரிக்கிறார். முத்துவேல் விடுதலையானதும் விச்சுவைச் சந்திக்கச் செல்கிறார். விச்சுவும் அவரது தாத்தாவும் சந்திக்கும் வேளையில் ரவுடி கும்பல் முத்துவேலை கொலை செய்ய வருகிறது. விச்சுவுக்கும் ரவுடி கும்பலுக்கும் இடையே நிகழும் சண்டையில் விச்சு முத்துவேலை காப்பாற்றுகிறார். இதை பார்த்த விச்சுவின் தாத்தா அதிர்ச்சியடைகிறார். விச்சு முத்துவேலை மருத்துவமனையில் அனுமதிக்கிறார். இத்தனை நாளாக சாதுவாக வளர்த்துக்கொண்டிருந்த தாத்தா விச்சுவின் அப்பாவின் கதையை சொல்லத்துவங்குகிறார். தன்னுடைய முன்னோர்கள் ஏழைகளுக்குக் கொடுத்த நிலத்தை அபகரிக்க முயல்கிறார் பொன்வண்ணன். இதை எதிர்க்கும் முத்துவேல் (பிரபு (நடிகர்)) குடும்பத்துக்கும், வீரையன் (பொன்வண்ணன்) குடும்பத்துக்கும் கடும் மோதல் நிலவுகிறது. இந்த மோதலில் வீரையனின் மகன் இறக்கிறார். முத்துவேலின் தம்பி தமிழரசன் (தந்தை சிலம்பரசன்) தனது மகனைக் கொன்றதாக நினைக்கும் வீரையன் தன்னைத்தானே குத்திக்கொண்டு தமிழரசன் மீது பழிபோட்டுவிட்டு இறக்கிறார். நீதிமன்றத்தில் தமிழரசனைக்காப்பாற்ற, அவரைக்காதலித்த பிராமண குடும்பத்தைச்சேர்ந்த காயத்ரி (சினேகா) தன்னோடு இருந்ததை ஒப்புக்கொள்கிறார். இதன் மூலம் தன் வீட்டைவிட்டு வெளியேற்றப்படுகிறார் காயத்ரி. அதன் பின்னால், காயத்ரியும் தமிழரசனும் திருமணம் செய்துகொள்கிறார்கள். உண்மை தெரியாத வீரையனின் கடைசி மகன் துரை சிங்கம் (கிஷோர் (நடிகர்)), ஆத்திரத்தில் தமிழரசன் மற்றும் அவருடைய குடும்பம் மொத்தத்தையும் கொல்கிறார். அங்கிருந்து தப்பிச்செல்லும் காயத்ரி தன் தந்தை வீட்டில் விச்சுவை (மகன் சிலம்பரசன்) பெற்றெடுத்துவிட்டு இறக்கிறார். இதன் மூலம் தாத்தாவின் வீட்டில் வளரும் விச்சு தன் குடும்பத்தைக் கொன்ற துரை சிங்கத்தை பழி வாங்குகிறார்.
கேள்வி: சிலம்பாட்டம் (திரைப்படம்) - நடிகர்கள் பற்றி விளக்கவும்.
பதில்: * சிலம்பரசன் - விச்சு (மகன்) மற்றும் தமிழரசன் (தந்தை) * சனா கான் (நடிகை) - ஜானு (விச்சுவின் காதலி) * சினேகா - காயத்ரி (தமிழரசனின் மனைவி, விச்சுவின் தாய்) * பிரபு (நடிகர்) - முத்துவேல் (தமிழரசனின் மூத்த அண்ணன், விச்சுவின் பெரியப்பா) * சந்தானம் (நடிகர்) - குசு விடும் சாமா (பூசாரி, விச்சுவின் நண்பன்) * நெடுமுடி வேணு - காயத்ரியின் தந்தை, விச்சுவின் தாத்தா * பொன்வண்ணன் - வீரையன் (நிலத்தை அபகரிக்க முயல்பவர், துரைசிங்கத்தின் தந்தை) * கிஷோர் (நடிகர்) - துரை சிங்கம் (வீரையனின் கடைசி மகன்) * யுவராணி - துரை சிங்கத்தின் மனைவி * கருணாஸ் - கிராமத்துக்காரர் * விநாயகன் - தமிழரசனின் நெருங்கிய நண்பன் * மனோபாலா - ஜானுவின் தந்தை * நிரோஷா - ஜானுவின் தாய் * எஸ். என். லட்சுமி - முத்துவேல் மற்றும் தமிழரசனின் பாட்டி
கேள்வி: சிலம்பாட்டம் (திரைப்படம்) - விமர்சனம் குறித்து விரிவாக சொல்லுங்கள்.
பதில்: ஆனந்த விகடன் வார இதழில் வந்த விமர்சனத்தில் "படத்தின் பிரமாத ப்ளஸ்கள் யுவன் - மதி. யுவனின் இளமைத் துள்ளலில் அத்தனை பாடல்களும் அசத்தல் ஸ்பெஷல். ஆக்ஷன் படத்துக்கான வேகமும் அழகுமாக மாய்ந்து மாய்ந்து உழைத்திருக்கிறது மதியின் கேமரா. ஆனால், எதிர்பார்ப்பைக் கிளப்பி, தமிழ்நாடே ஆடித் தீர்க்கும் 'பார்ட்டி' பாடலைக் காட்சிப்படுத்தியதில் சொதப்பிவிட்டார்கள்... மொத்தமாக சிலம்பாட்டத்தில் கம்பும் வம்பும்தான் அதிகம்!" என்று எழுதி மதிப்பெண்களை வழங்கினர்.
கேள்வி: சிலம்பாட்டம் (திரைப்படம்) - வெளியிணைப்புகள் என்பது என்ன?
பதில்: * * பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சிலம்பரசன் நடித்த திரைப்படங்கள்